section_heading: Razvoj geografije u Hrvatskoj nakon institucionalizacije
paragraph_text: Nakon što je Matković osnovao 1883. godine Katedru za geografiju na Mudroslovnom fakultetu u Zagrebu stvorena je baza za razvoj geografske znanosti u Hrvatskoj. Matkovićev rad nastavili su razvijati sljedeći istaknuti geografi: Hinko Hranilović (1860. – 1922.), Milan Šenoa (1869. – 1961.), Artur Gavazzi (1861. – 1944.), Ivo Pilar (1874. – 1933.), akademik Josip Roglić (1906. – 1987.). Svi navedeni geografi objavili su brojna djela u pojedinim geografskim granama, čime je započela specijalizacija geografije u Hrvatskoj.